CIMBT เก็งกำไรสนั่น! พุ่งซิลลิ่ง 2 วันติด รับกำไร Q1 โตเด่น-หุ้นต่ำบุ๊ก
CIMBT เก็งกำไรสนั่น! พุ่งซิลลิ่ง 2 วันติด รับกำไร Q1 โตเด่น-หุ้นต่ำบุ๊ก
CIMBT เก็งกำไรสนั่น! พุ่งซิลลิ่ง 2 วันติด รับกำไร Q1 โตเด่น-หุ้นต่ำบุ๊ก
22 เม.ย. 2563

ธนาคาร ซีไอเอ็มบี ไทย จำกัด (มหาชน) หรือ CIMBT ณ เวลา 10.42 น. อยู่ที่ระดับ 0.54 บาท บวก 0.07 บาท หรือ 14.89% ด้วยมูลค่าซื้อขาย 5.03 ล้านบาท ราคาหุ้นพุ่งชนซิลลิ่ง 2 วันติดจากวานนี้(21 เม.ย.) ปิดที่ระดับ 0.54 บาท หรือเพิ่มขึ้น 14.89% ขณะที่มูลค่าหุ้นทางบัญชีต่ออยู่ที่ 1.11 บาท 

โดยก่อนหน้านี้ธนาคาร ซีไอเอ็มบี ไทย (CIMBT) และบริษัทย่อย ประกาศผลดำเนินงานงวดไตรมาส 1/63 มีกำไรสุทธิ 1.08 พันล้านบาท กำไรสุทธิต่อหุ้น 0.03 บาท เพิ่มขึ้นเมื่อเทียบกับช่วงเดียวกันของปีก่อนที่มีกำไรสุทธิ 442.09 ล้านบาท กำไรสุทธิต่อหุ้น 0.01 บาท
พร้อมอธิบายว่า ผลดำเนินงานของกลุ่มธนาคาร สำหรับงวดสามเดือนสิ้นสุดวันที่ 31 มีนาคม 2563 มีกำไรสุทธิ 1,079.8 ล้านบาท เพิ่มขึ้น 637.7 ล้านบาท คิดเป็น 144.3% เมื่อเทียบกับงวดเดียวกันของปี 62
สาเหตุหลักเกิดจากการเพิ่มขึ้นของรายได้จากการดำเนินงาน 16.8% และการลดลงของผลขาดทุนด้านเครดิตที่คาดว่าจะเกิดขึ้น 38.8% สุทธิกับการเพิ่มขึ้นของค่าใช้จ่ายในการดำเนินงาน 20.5%